ΜΟΝΟ ΓΙΑ ΗΡΩΕΣ
Άρα, απλώς τον είδατε στο ασανσέρ,
και κλέψατε το κλειδί από το γραφείο επειδή τον αντιπαθήσατε;
Είναι δυνατόν να ψεκάσατε το σπίτι του
επειδή απλώς σας αγνόησε;
Ξέρετε κάτι;
Δεν έπρεπε να με βαρέσετε επειδή απλώς έπαιξα με έναν πυροσβεστήρα.
Νόμιζα ότι ήταν φίλος σας.
-Λυπάμαι. -Φίλος μου; Τι;
Μείνετε ακίνητος.
Φίλος μου; Ποιος;
Αυτός ο μαλάκας;
Αυτό το κάθαρμα δεν είναι φίλος μου. Δείτε το κενό του βλέμμα.
Πού είναι; Με κατήγγειλε;
Ούτε καν.
Το έσκασε.
Το έσκασε; Γιατί;
Αυτό θέλω να μάθω.
Αυτός ο τύπος έκανε φόνο.
Εσύ κατέστρεψες τα στοιχεία.
Κι αυτός το έσκασε.
ΤΟ ΠΑΡΑΔΟΞΟ ΤΟΥ ΔΟΛΟΦΟΝΟΥ
Άκου κάτι για τον άνθρωπο.
Όταν μεγαλώνει και αρρωσταίνει,
ξέρεις τι του τελειώνει πρώτα;
Του τελειώνει η ανοχή.
Δεν μπορεί να ανεχτεί κάποια πράγματα…
που ανεχόταν εύκολα παλιά.
Κάποιες μέρες…
πιστεύει
ότι ο κόσμος έχει γεμίσει αηδιαστικά παράσιτα.
Κι άλλες μέρες,
πιστεύει
ότι αν σκοτώσει όποιον δει…
θα βελτιώσει τον κόσμο.
Κατάρα. Άδικος κόπος.
Μάταια προσπαθώ.
Εντελώς μάταια.
ΛΙ ΤΑΝΓΚ ΤΟΠΟΘΕΣΙΑ: ΑΓΝΩΣΤΗ
ΣΕΑ ΤΖΟΥΝΓΚΑΜ
Ναι;
Πίστευα ότι θα μου τηλεφωνούσατε.
Τι τρέχει;
Είμαι
απογοητευμένος με την κατάσταση.
Ο Παρκ λέει να ξεκουραστώ, ότι δείχνω υπερβάλλοντα ζήλο.
Μπες στο ψητό.
Έμαθα ότι ο δολοφόνος ήταν ο Χα Σανγκ-μιν.
Γιατί έπρεπε να το μάθω από τις ειδήσεις; Δεν μπορούσατε να μου το πείτε;
Είναι δουλειά μου να ικανοποιώ την περιέργειά σου;
Άλλο πράγμα εννοώ. Δεν πρέπει να κάνουμε κάτι;
Ο υπάλληλος που το έσκασε ήταν ο Λι Τανγκ.
Αυτός θα ευθύνεται για την έκρηξη και τον φόνο του Σανγκ-μιν.
Έχεις αποδείξεις;
Δεν βρήκαμε ούτε ένα στοιχείο.
Ποιος άλλος μπορεί να ευθύνεται;
Το ότι λες ότι είναι ένοχος δεν σημαίνει ότι είναι.
Κατάλαβες;
Είσαι θυμωμένος επειδή τραυματίστηκες, αλλά μην ξεσπάς πάνω μου. Ηρέμησε.
Ντετέκτιβ Τζανγκ.
Τον είδα τον καριόλη.
Είμαι σίγουρος.
Τον είδα για λίγο, και δεν ήμουν σίγουρος. Για αυτό δεν σας το είπα.
Είδα τον τύπο που σας ξέφυγε.
Πώς ξέρεις για αυτόν;
-Ψάχνεις το παρελθόν μου; -Συγγνώμη. Έψαξα τα αρχεία.
Τέλος πάντων, ξέρετε ότι ο Τανγκ κι ο Μπιν συνεργάζονται.
Πρέπει να μαζέψουμε πληροφορίες για τον Ρο Μπιν.
Θα κυνηγήσω και τον Τανγκ και τον Ρο Μπιν, για αυτό κόψε την γκρίνια.
-Δεν γκρινιάζω. -Θα τους πιάσω ο κόσμος να χαλάσει.
Αντίο.
Αν θες να είσαι σωστός γιος,
μη μιλάς στο κινητό εδώ.
Είπες ότι δεν θα γίνεις ποτέ σαν τον πατέρα σου.
Αυτήν τη στιγμή,
είσαι ίδιος με εκείνον.
Η πίεση και η αναπνοή του είναι πάλι φυσιολογικές,
μα θα τον παρακολουθούμε για λίγες μέρες.
Κατάλαβα. Σας ευχαριστώ.
Σας έχω μιλήσει για αυτό.
Πάρτε όσο χρόνο χρειαστείτε για να το συζητήσετε.
Σκεφτείτε το καλά, κι αποφασίστε.
ΣΥΝΑΙΝΕΣΗ ΔΙΑΚΟΠΗΣ ΤΗΣ ΜΗΧΑΝΙΚΗΣ ΥΠΟΣΤΗΡΙΞΗΣ
Όταν διασωληνωθεί, μπει ο αναπνευστήρας,
και αρχίσει η μηχανική υποστήριξη,
η ποιότητα ζωής του θα μειωθεί δραματικά.
Κι όταν είστε έτοιμοι…
μπορείτε να υπογράψετε μια οδηγία μη ανάνηψης εκ μέρους του.
Συγγνώμη.
Φίλε.
Τι κάνεις;
Τι συμβαίνει εκεί;
Εγώ;
Μόλις με άγγιξες.
Τι λέτε;
Χάιδεψες το πόδι μου.
Τι λες; Εγώ κοιμόμουν τόση ώρα.
Μάλλον τη χούφτωσε.
Λες ανοησίες.
-Άγγιξες το πόδι μου! -Κοιμόμουν τόση ώρα!
Έχεις αποδείξεις;
Με είδε κανείς να την αγγίζω;
Με έβγαλε κανείς φωτογραφία;
-Κανείς δεν είδε τίποτα. -Τον είδε κανείς;
Κύριε!
-Γεια σας. -Τι κάνεις;
Αγάπη μου.
Δεν έχεις διαγώνισμα αύριο;
Ναι, σωστά.
Το σκέφτηκα καλά,
και οι βαθμοί μου σε αυτό το εξάμηνο…
δεν θα βελτιωθούν με τίποτα.
Έτσι, σκέφτηκα "Τι νόημα έχει;"
Θα δώσω τα μαθήματα το καλοκαίρι.
Το καλοκαίρι;
Τι θα κάνεις σήμερα;
Τι;
Τι σχέδια έχεις για σήμερα;
Αρνούμαι να αντιμετωπίσω την πραγματικότητα.
Δεν θα το κάνω.
Νοκ άουτ.
Δεν σταματάς να εθελοτυφλείς
αντιμετωπίζοντας την πραγματικότητα, αλλά με πνευματική προσπάθεια.
Έκοψα το ρεύμα.
Γιατί έχεις τόσες βλακείες σε ένα τόσο μικρό σπίτι;
Κάμερες, κοριοί…
Πολύ πράμα.
Πώς μπήκες μέσα;
Πώς λες να μπήκα;
Από την πόρτα.
Εσύ μου είχες πει τον κωδικό.
Αδυνάτισες.
Έλα τώρα.
Ξέρεις πώς πάει.
Αποφεύγω τη σύλληψη.
Συνεχώς παίρνω διαφορετικές βάρκες, και κάνω κύκλους.
Δεν ξέρεις τι τραβάω. Αδυνάτισα;
Αυτό εξυπακούεται.
Έπρεπε να ήσουν μαζί μου.
Εσύ ευθύνεσαι για την έκρηξη, σωστά;
Παριστάνεις ακόμα τον βοηθό ήρωα;
Κάποτε,
με αποκαλούσες τον ήρωα αυτής της γενιάς.
Δεν είσαι ήρωας!
Εσύ μου τα έμαθες όλα αυτά.
Άκου καλά, παλιόπαιδο.
Παραιτήθηκα επειδή βαρέθηκα
να σε έχω για συνεργάτη.
Τέλος πάντων,
δεν ήρθα εδώ για αυτό, αλλά έψαξα λίγο όσο σε περίμενα.
Βρήκα ενδιαφέροντα πράγματα.
Βρήκες έναν νέο τύπο.
Θέλω να τον συναντήσω.
Κι εγώ τον ψάχνω. Έχει εξαφανιστεί.
Δεν λες ψέματα.
Θεέ μου, λες να φταίω εγώ για αυτό;
Παράξενος τύπος.
Εγώ απλώς τον χαιρέτησα, κι εκείνος τρόμαξε
και το έβαλε στα πόδια.
Γιατί το έκανε αυτό;
Απαράδεκτη συμπεριφορά.
Εντάξει. Ας το κάνουμε.
Εντέλει, θα τον βρεις, σωστά;
Όταν τον βρεις, κανόνισε συνάντηση, κι ενημέρωσέ με.
Να συναντηθούμε κάπου όπου θα έχουμε την ησυχία μας.
Στο καφέ Μινέρβα. Είναι υπέροχο μέρος.
Και κάτι ακόμα.
Θα δανειστώ αυτό το βιβλίο.
Δεν είναι δικό μου.
Μικρέ.
Μην είσαι ξενέρωτος.
Μόνο ένας παλαβός θα φυλούσε ένα δανεικό βιβλίο
σε χρηματοκιβώτιο.
Επίσης, βρήκα μια παράξενη κηλίδα
στη μέση του βιβλίου.
Τι αδέξιος που είσαι.
Πρώτος γύρος, παλέψτε.
Νοκ άουτ.
Έχασες.
Τόσο σημαντικό είναι για εσένα αυτό το παιδί;
Θα συνεχίσεις;
Εννιά, οκτώ, επτά, έξι,
πέντε, τέσσερα, τρία, δύο, ένα.
Τέλος παιχνιδιού.
Τι κοιτάς;
Τι στον διάολο; Να πάρει.
Γαμώτο.
Τι στον διάολο;
Γαμώτο.
Να πάρει. Γαμώτο!
Ποιος είσαι εσύ;
Είμαι αστυνομικός, καριόλη.
Γιατί είσαι μόνος, τότε; Ύποπτο αυτό.
-Κάθαρμα. -Ηρέμησε λίγο.
Άσε με, καριόλη!
Ζήτησε εσένα. Μίλα του.
Μάλιστα, κύριε.
Θα τον αφήσουμε να κάθεται εκεί;
Εμπρός. Μπες.
Τι θα τον κάνουμε;
Πρέπει να ακολουθήσουμε το πρωτόκολλο.
Άκουσα γδούπους έξω από σπίτι μου, και βγήκα να δω τι συμβαίνει.
Ο ντετέκτιβ ήταν στο έδαφος, αναίσθητος.
Δεν είδα ποιος του επιτέθηκε.
Αυτήν την ιστορία είπα στους άλλους ντετέκτιβ, αλλά…
-Άκου λίγο. -Ναι.
Αν πεις ψέματα, θα σε σκοτώσω.
Δεν θα πω, έφερα και μερικά έγγραφα κιόλας.
Δεν ήξερα ότι είχε γυρίσει στην Κορέα.
Πίστευα ότι είχα ξεμπερδέψει οριστικά μαζί του.
Ήταν ο Σονγκ Τσον.
Αυτός επιτέθηκε στον ντετέκτιβ Αν.
Πρέπει να είναι κάπου στη Σεούλ.
Αυτός ευθύνεται για την έκρηξη στο Μπουσάν.
Πού ήσουν;
-Τι στον διάολο; -Κοίτα. Να βγάλουμε βίντεο.
Δεν ξέρω.
-Αμάξι είναι αυτό; -Εσύ!
Σου μιλάω!
Κοίτα πού πηγαίνεις, μαλάκα.
Κακώς ήσασταν στον δρόμο.
-Σχεδόν μας πάτησες. -Μωρό μου.
-Καριόλη. -Μη θυμώνεις.
Τυφλός είσαι; Γιατί οδηγείς σε τέτοια ηλικία;
-Φτάνει. -Δεν τελείωσα, μπάσταρδε!
Αγάπη μου, φτάνει.
-Φύγε από εδώ. -Μη χάνεις τον χρόνο σου.
-Άχρηστε γέρο. -Ας φύγουμε.
Είναι το αρχείο που σου είχα δώσει με μερικές προσθήκες.
ΠΑΡΚ ΧΙΟΝΓΚ-ΤΖΙΝ
Προσέθεσα τις υποθέσεις ανεξήγητων θανάτων
για τις οποίες σου είχα μιλήσει.
Έχει ξανασυμβεί αυτό.
Πριν λίγα χρόνια, με βρήκες
και μου έδωσες κάτι έγγραφα ζητώντας να πιάσω τον Σονγκ Τσον.
Το θυμάσαι;
Εσύ φταις που ξέφυγε.
Θα τον είχα πιάσει, αν μου τα είχες δώσει όλα τότε.
Σε αυτό δεν ειδικεύεσαι;
Όλο τεστάρεις τους άλλους, και τους εγκαταλείπεις στα δύσκολα.
Αυτό κάνεις και με τον Τανγκ;
Ο Τανγκ διαφέρει.
Και δεν σχετίζεται με αυτήν την υπόθεση.
Πώς διαφέρει;
Θα σ' τα εξηγήσω όλα αργότερα.
Σε παρακαλώ, βοήθησέ με.
Αν με βοηθήσεις, θα σου πω όσα θες να μάθεις.
Θες να κάνουμε συμφωνία;
Ήρθε η ώρα να εκδικηθείς.
Πώς τολμάς να λες σε ντετέκτιβ να εκδικηθεί; Καριό…
Άκου.
Δεν σκοπεύω να συνεργαστώ μαζί σου, για αυτό πάρε δρόμο. Κατάλαβες;
Και μη σκοτωθείς χώνοντας τη μύτη σου εδώ κι εκεί.
Μείνε κρυμμένος.
Κατάλαβες;
Τι τρέχει;
Ο Γιονγκ-τζε τον είδε τη μέρα της έκρηξης στο Μπουσάν,
άρα, ίσως λέει αλήθεια.
Ο αρχηγός μας έχασε τη δουλειά του εξαιτίας του.
-Ο Γιονγκ-τζε είναι σε κώμα. -Δεν φταίω εγώ. Τι θες να κάνω;
Μην μπλέξεις μαζί του!
Η διαθεσιμότητα μου έχει δέσει τα χέρια. Τι θες να κάνω;
Κάνε ό,τι νομίζεις.
-Θα κάνω το ίδιο. -Στάσου.
-Ποιος είναι αυτός; -Ο ντετέκτιβ Ναν-γκαμ.
Είναι σε διαθεσιμότητα.
Άτομα σαν εσάς
είναι ζιζάνια.
Έχουν τόσο βαθιές ρίζες
που είναι αδύνατον να εξαλειφθούν.
Τα πρωινά, όλοι είναι εξουθενωμένοι
και κουρασμένοι.
Κι εσείς πιάσατε κουβεντούλα στον δρόμο.
Αγνοήσατε τον νόμο…
και φερθήκατε με αγένεια.
Συγγνώμη.
-Είναι συμπεριφορά αυτή; -Λυπάμαι.
Λυπάμαι πολύ, κύριε.
Αν το καλοσκεφτείς,
δεν φταις εσύ.
Όταν ήσουν μικρή,
οι γονείς σου δεν σε μάλωναν όταν προκαλούσες αναστάτωση
σε δημόσιους χώρους, σωστά;
Σου έμαθαν να είσαι φωνακλού.
Δεν ήξεραν ότι κατέστρεφαν το παιδί τους.
Ωραία.
Βλέπω ότι μετανιώνεις για τα λάθη σου.
Θα σου χαρίσω τη ζωή,
και περιμένω να γίνεις υπόδειγμα πολίτη.
-Ευχαριστώ. -Εντάξει.
Ευχαριστώ πολύ.
Έχεις στιλό;
-Έχεις; -Όχι, δεν έχω.
-Θέλω ένα στιλό. -Δεν έχω.
Έλεος.
Φοιτήτρια είσαι. Πώς γίνεται να μην έχεις ένα στιλό;
Πάω σε σχολή καλών τεχνών.
-Είσαι πολύ άτυχη, τότε. -Γιατί;
Ίσως κάποτε να σχεδιάσεις το πρόσωπό μου.
Όχι, σας παρακαλώ. Είμαι απαίσια καλλιτέχνιδα. Αλήθεια λέω.
Πάω σε μια άθλια σχολή στην επαρχία.
Σας παρακαλώ, μη με σκοτώσετε.
Πας σε ακριβή σχολή.
Πρέπει να ξέρεις να σχεδιάζεις.
Δύο πολίτες που έτρωγαν σε ένα εστιατόριο
έκαναν ΚΑΡΠΑ σε άτομο που λιποθύμησε, και του έσωσαν τη ζωή.
Ήταν νεοσύλλεκτοι της αστυνομίας.
Πρόκειται για τον αστυφύλακα Τζι-γιον από το Γκουτσόν,
και τον αστυφύλακα Σιν Χονγκ-τζιν από το Ντανγκτζόνγκ.
Οι δυο τους έτρωγαν σε ένα εστιατόριο στο Γκάνγκσο της Σεούλ
όταν είδαν έναν σερβιτόρο να λιποθυμά εν ώρα εργασίας.
Έσπευσαν αμέσως να βοηθήσουν, και τον έσωσαν.
Ο αστυφύλακας Τζι-γιον κάλεσε ασθενοφόρο
ενώ ο Σιν ξεκίνησε να κάνει ΚΑΡΠΑ.
Ο σερβιτόρος συνήλθε μετά από δύο λεπτά.
Οι δύο αστυφύλακες που βοήθησαν
μπήκαν στο σώμα τον ίδιο καιρό,
και εκπαιδεύτηκαν μαζί.
Το βίντεο με την πράξη τους έγινε δημοφιλές
όταν αποκαλύφθηκε ότι οι δυο τους ήταν νεοσύλλεκτοι.
Ο σερβιτόρος που λιποθύμησε συνήλθε χάρη στην ΚΑΡΠΑ,
και μεταφέρθηκε σε νοσοκομείο μετά.
Οι δύο ήρωες βραβεύτηκαν από τον αρχηγό της αστυνομίας.
Ο δράστης το έσκασε.
Μάταια τον κυνήγησε ο φίλος του θύματος.
Οι αρχές τον αναγνώρισαν. Τον λένε Λι. Ήταν καταζητούμενος για απόπειρα φόνου.
Το θύμα, ο Κιμ, πέθανε καθ' οδόν για το νοσοκομείο.
Η αστυνομία εντείνει τις προσπάθειές της
για να εντοπίσει τον Λι.
Ζήτησε να βγει ένταλμα σύλληψης και…
ΠΡΟΚΑΛΕΣΑ ΑΝΑΣΤΑΤΩΣΗ, ΗΜΟΥΝ ΑΣΕΒΗΣ ΧΙΟΝΓΚ ΤΖΙ-ΣΟΥ
ΣΥΝΑΙΝΕΣΗ ΔΙΑΚΟΠΗΣ ΤΗΣ ΜΗΧΑΝΙΚΗΣ ΥΠΟΣΤΗΡΙΞΗΣ
ΥΠΟΓΡΑΦΗ: ΤΖΑΝΓΚ ΝΑΝ-ΓΚΑΜ
Αναπαύσου.
Παρακαλώ;
-Ο ντετέκτιβ Τζανγκ Ναν-γκαμ; -Ναι.
Είμαι ο Μουν Μιονγκ-τζουν, ο νέος αρχηγός.
Είστε σπίτι;
Άκουσα ότι εσείς ξέρετε τα περισσότερα
για τον Σονγκ Τσον.
Αυτό σας είπαν;
Άκουσα ότι είναι προσωπικό θέμα.
Κάτι τέτοιο, ναι.
Είναι θετικό που έχετε κίνητρο.
Ομολογώ ότι εξεπλάγην.
Πίστευα ότι θα έχετε καλύψει κάθε τοίχο με έγγραφα που τον αφορούν.
Όπως στις ταινίες.
Πείτε μου κάτι.
Υπάρχει λόγος που είστε εδώ;
Λοιπόν, για εμένα…
αυτό το στοιχείο
φαίνεται αρκετά αξιόπιστο.
Και υπάρχει
κι αυτό.
Πρόκειται για σημερινή υπόθεση.
Ο τρόπος δράσης είναι ίδιος.
Τι λέτε;
Είναι πιθανό.
Αυτήν τη φορά, διάλεξε να σκοτώσει το λάθος άτομο.
Ξέρετε την υπόθεση με την κατασκευαστική εταιρεία Γκάτζοκ;
-Ναι. -Πλέον λέγεται Μπουγιόν.
ΜΠΟΥΓΙΟΝ
Είναι η εγγονή του προέδρου.
Όποιος εξιχνιάσει την υπόθεση, θα πάρει προαγωγή.
Ντετέκτιβ Τζανγκ.
Βοηθήστε την καριέρα μου να απογειωθεί.
Γυρίστε στη δουλειά αύριο.
-Αύριο; -Ναι.
Αυτό το σκουπίδι δεν πρέπει να γλυτώσει.
ΝΕΑ ΔΡΑΣΤΗΡΙΟΤΗΤΑ ΑΠΟ ΤΑΝΓΚ
ΛΙ ΤΑΝΓΚ ΣΕΟΥΛ, ΓΚΟΥΜΤΣΟΝ, ΝΤΕΣΑΝ, 35-1
ΗΡΩΕΣ
Συγγνώμη. Πρέπει να το σηκώσω.
Επιστρέφω αμέσως. Συγγνώμη.
ΤΑ ΕΙΛΙΚΡΙΝΗ ΣΥΛΛΗΠΗΤΗΡΙΑ ΜΟΥ
Μη σε νοιάζει το βιβλίο.
Έχω εναλλακτικά σχέδια. Θα τα θέσω σε λειτουργία.
Όλα θα πάνε καλά. Εσύ μείνε κρυμμένος.
Μην αλλάζεις θέμα.
Τι σόι άνδρας είναι;
Τι;
Ποιος στον διάολο είσαι;
-Είστε καλά; -Στην αρχή, νόμιζα ότι ήταν σαν εσένα.
Επειδή ήθελε να αλλάξει τον κόσμο.
Είστε αυτό που έχει ανάγκη ο κόσμος.
Θέλετε να απονέμουμε μαζί δικαιοσύνη
σε αυτόν τον κόσμο;
Αλλά έκανα λάθος.
Είναι δική μου ευθύνη να βάλω τέλος σε αυτό το θέμα.
Θέλω να τον συναντήσω.
Τι; Στα αλήθεια;
Η κατάσταση άλλαξε.
ΚΑΡΑΟΚΕ ΠΟΛΥΤΕΛΕΙΑΣ ΑΝΟΙΚΤΟ
ΜΕΤΑΝΟΩ ΠΕΘΑΙΝΟΝΤΑΣ
ΠΡΟΚΑΛΕΣΑ ΑΝΑΣΤΑΤΩΣΗ ΣΕ ΕΣΤΙΑΤΟΡΙΟ
ΕΞΑΠΑΤΗΣΑ ΤΟΥΣ ΦΙΛΟΥΣ ΜΟΥ
Ο ΤΑΝΓΚ ΘΕΛΕΙ ΝΑ ΣΥΝΑΝΤΗΘΕΙΤΕ
Γεια.
Εγώ είμαι.
Έμαθα ότι κι εσύ θες να συναντηθούμε.
Θεέ μου.
Είσαι πιο γενναίος από όσο δείχνεις. Σου δίνω δέκα ακόμα πόντους!
Εντάξει.
Θα σου πω πού να πας.
ΚΑΦΕ ΜΙΝΕΡΒΑ
Άκου προσεκτικά.
Καλύτερα
να μη συναντηθούμε σε καφέ.
Τι;
Τι έγινε; Τι τρέχει;
-Προσεκτικά! -Συγγνώμη.
Ναι. Είσαι στο σωστό μέρος. Μπράβο.
Έλα στον δεύτερο όροφο, εντάξει;
ΡΟ ΜΠΙΝ
Έλα.
Το βρήκες.
ΧΑΒΑΗ ΚΛΑΜΠ
Καλώς τον. Έλα εδώ.
Φάε, αν θες.
Γιατί ήθελες να συναντηθούμε;
Μου φάνηκε καλή ιδέα.
Μπορούμε να μιλήσουμε για τη ζωή.
Βαδίζουμε στον ίδιο δρόμο.
Και δεν μπορούμε
να πούμε πουθενά τα μυστικά μας.
Η ζωή μας είναι μοναχική
και θλιβερή.
Καταλαβαίνω.
Ξέρεις,
θέλω να μάθω κάτι.
Ποιο είναι
το κριτήριό σου;
Πες μου.
ΕΓΩ
-Στρίψε αριστερά. -Τι;
Στρίψε αριστερά εδώ!
Έπρεπε να το πεις νωρίτερα.
Θα κάνω αναστροφή.
-Εδώ κάνεις αναστροφή κι αριστερά. -Τι;
Κάνε αναστροφή εκεί! Δεν υπάρχουν αμάξια!
Πότε έγινες νομοταγής;
Σκάστε! Σκάστε όλοι!
Στρίψε αριστερά εδώ.
Μαλάκα.
Παραήταν δύσκολη η ερώτηση;
Θα σου κάνω μια εύκολη.
Άκουσα ότι έχεις προαισθήματα.
Ισχύει;
Είσαι πάντα τόσο σιωπηλός;
Μίλα. Ναι ή όχι;
Νιώθεις ένα ρίγος;
Κάτι τέτοιο; Ένα τσίμπημα;
Εδώ είναι;
Έτσι νομίζω.
Γρήγορα!
Βιαστείτε!
-Κουνηθείτε! -Φτάνει!
Αρκετά σε ανέχτηκα. Πιάστε τον.
Τι κάνεις;
Μια συμβουλή,
μην κάνεις τον έξυπνο εκεί όπου δεν σε παίρνει.
Μου έσπασες τα νεύρα.
Ώστε τελικά,
δεν έχεις υπερφυσικές δυνάμεις
χάρη στις οποίες μαθαίνεις
τι κακές πράξεις έχουν κάνει τα άτομα
που ακουμπάς ή κάτι τέτοιο;
Κατάρα.
Μικρέ, αυτό είναι…
Αυτό είναι άθλιο.
Δεν συμφωνείς; Με ξενέρωσες.
ΧΑΒΑΗ ΚΛΑΜΠ
Τέλος πάντων,
εσύ θες να με ρωτήσεις τίποτα;
Θα απαντήσω κάθε σου ερώτηση.
Πού είναι το βιβλίο μου;
Το βιβλίο που δανείστηκα;
Θα το κρατήσω κι άλλο.
Άκου.
Σχετικά με τον Ρο Μπιν…
Μην τον εμπιστεύεσαι.
Έστω κι ένα λάθος να κάνεις,
θα σε εγκαταλείψει αμέσως.
Είδες ότι κράτησε το βιβλίο σου.
Θες να συνεργαστούμε;
Τι λες;
Το πρόβλημα είναι ότι μπερδεύομαι
όταν διαλέγω ποιον θα σκοτώσω.
Μπερδεύομαι όλο και πιο πολύ κάθε φορά.
Δεν θα με πειράξει, αν κάνεις κάποιο λάθος.
Όταν υπηρετείς έναν ανώτερο σκοπό, θα υπάρχουν παράπλευρες απώλειες, σωστά;
Πρέπει να πετάξω πολλά σκουπίδια,
αλλά έχω πολύ λίγο χρόνο.
Κι έχω μεγαλώσει πλέον.
Εντάξει.
Πέρασε η ώρα.
Λοιπόν, σκέψου το και πες μου.
Μην αργήσεις να απαντήσεις.
Ξέρεις ποιο είναι το πρόβλημα με αυτούς τους μπάσταρδους;
Προκαλούν συνεχώς μπελάδες, αν τους αφήσεις ήσυχους.
Αυτή είναι η απάντησή σου;
Πρέπει να είμαστε πάντα σε επιφυλακή.
Οι πιο πολλοί άνθρωποι
αδιαφορούν για το γεγονός ότι μπορεί να πεθάνουν ανά πάσα στιγμή.
Για αυτό μαλάκες σαν εσένα μπορούν να τους σκοτώσουν.
Αλλά εγώ
δεν είμαι σαν αυτούς.
Τέλεια.
Τώρα φαίνεται σαν να συνήλθες.
Είσαι αξιολύπητος.
Ξέρεις κάτι;
Το σκέφτηκα αρκετά.
Δεν φαίνεται να έχεις
ηρωικές αρετές
ή αίσθηση του καθήκοντος.
Είσαι ένας απλός δολοφόνος.
Ένας δολοφόνος που του αξίζει…
να πεθάνει…
Κατάρα. Μας κατάλαβε, βλάκα.
Σου είπα να κάνεις ησυχία.
Λυπάμαι. Με έπιασε κράμπα.
Να πάρει.
Εσείς εκεί! Δεν είμαστε ανοικτά.
Δεν ήρθα για να πιω.
Τότε, γιατί ήρθατε;
Για να σας συνοδέψουμε, κύριε.
Πάμε;
Ποιος είναι αυτός;
-Θα τον αφήσουμε να φύγει; -Τι στον διάολο;
Ευχαριστώ.
Γιατί κράτησες το βιβλίο;
Δεν σημαίνει ότι δεν σε εμπιστεύομαι.
Ήταν μέρος του σχεδίου μου.
Αλλά το πήρε.
Λυπάμαι.
Σε απογοήτευσα.
Έχω ακόμα ένα σχέδιο. Θα με εμπιστευτείς ξανά;
Μπιν.
Φοβάμαι πολύ.
Υποτιτλισμός: Χρήστος Κανελλόπουλος